Caninae
Caninae (latīniski) ir viena no suņu dzimtas apakšdzimtām, šajā apakšdzimtā tiek iedalīti visi mūsdienās dzīvojošie suņu dzimtas plēsēji, kā arī to tuvākie, izmirušie radinieki, kā piemēram Sardīnijas suns (Cynotherium sardous) vai briesmīgais vilks (Canis dirus). Senāki un primitīvāki suņu dzimtas dzīvnieki iedalās Hesperocyoninae un Borophaginae apakšdzimtās.